Legal Document

Category: 286

Text:
20.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΕΘΝ. ΑΜΥΝΗΣ Αριθ. 185835/3296 της 17/19 Αυγ. 1966  (ΦΕΚ Β΄ 519)  Περί αυξήσεως του επιδόματος υψηλού βαθμού ευθύνης και επιπόνου εργασίας του προσωπικού της Ε.Μ.Υ. ΄Εχοντες υπ' όψιν: 1.Το άρθρ. 20 του Ν.Δ. 4242/62 «περί τροποποιήσεως φορολογικών και άλλων τινών διατάξεων». 2.Την παρ. 10 του άρθρ. 5 του Νόμ. 4464/65 «περί τροποποιήσεως διατάξεων τινών του Υπαλληλικού Κώδικος» κλπ. 3.Τας διατάξεις του Ν.Δ. 3001/54. 4.Την υπ' αριθ. 278008/30.12.1965 απόφασιν ημών, δι' ης παρεσχέθη εις άπαν το τακτικόν, έκτακτον, επί συμβάσει ή ημερομισθίω προσωπικόν της Εθνικής Μετεωρολογικής Υπηρεσίας του Υπουργείου Εθνικής Αμύνης επίδομα υψηλού βαθμού ευθύνης και επιπόνου εργασίας κατά την άσκησιν του έργου του ανερχόμενον εις ποσοστόν 1/10 του βασικού αυτού μισθού ή ημερομισθίου και 5.Τας ιδιαζούσας συνθήκας, παροχής εργασίας υπό του προσωπικού της Εθνικής Μετεωρολογικής Υπηρεσίας, αποφασίζομεν: 1.Τροποποιούντες την υπ' αριθ. 278008/30.12.1965 απόφασιν ημών, αυξάνομεν το παρεχόμενον δυνάμει ταύτης επίδομα υψηλού βαθμού ευθύνης και επιπόνου εργασίας εις άπαν το προσωπικόν της Εθν. Μετεωρολογικής Υπηρεσίας εις ποσοστόν 30% του βασικού αυτού μισθού ή ημερομισθίου. Του ως άνω επιδόματος τυγχάνει και ο Δ/ντής αυτής (πολιτικός ή στρατιωτικός), αφ' ης ανετέθησαν εις αυτόν καθήκοντα Διευθυντού. 2.Καθορίζομεν όπως η προκύπτουσα δαπάνη εκ της αυξήσεως του ρηθέντος επιδόματος βαρύνη τον κωδ. αριθμόν 0259 του φορέως 80750. Η καταβολή του επιδόματος τούτου εντέλλεται δια μισθοδοτικών καταστάσεων. 3.Η ισχύς της παρούσης άρχεται από 1ης Ιουν. 1966. Εκυρώθη αφ' ης ίσχυσε δια της παρ. 11,5 άρθρ. 25 Ν.Δ. 4548/1966 (τόμ. 2Α σελ. 384,55).   Σελ. 54(β) Τεύχος 511-Σελ. 94